KLUBI 700
Jeff Hill elas aastaid kõrgelennulist elu.
Edutamised töö juures, ööelu Vegases
ja hotellielu lõputu hulga narkootikumide
ja kergesti kättesaadavate naistega.
Kuniks Jeff kaotas selle kõik üle öö ja olukord läks veelgi hullemaks.
Jeff Hill oli jää peal tõeline täht.
Alates põhikooli lõpetamisest, kuni keskkoolini välja
oli ta kooli hokimeeskonnas igatpidi edukas.
Kuid kui edukas ta ka polnud -
ta koges ikka midagi, mida ei osanud sõnadesse panna.
Valu ja üksildustunne,
mida ma ei osanud kellelegi seletada, sest ma ei teadnud, kust see tuleb.
Küsimus polnud selles, et mind poleks armastatud -
mu vanemad armastasid mind väga.
Aga mu sees oli midagi, mis takistas mul
võtmast vastu armastust teistelt inimestelt.
Surve olla edukas võimendas seda valu veelgi.
Olin täiesti meeleheitel.
Kogesin ülimat segadust, pimedust ja üksildust.
Mu esimene kokkupuude alkoholiga oli selleks,
et tuimestada kõike seda ebakindlust ja vajadust olla aktsepteeritud.
Jeff hakkas 15-aastaselt lisaks alkoholile tarbima ka kokaiini.
Ainus aeg, mil tundsin,
et olen võimeline midagi tundma ja suhtlema,
oli siis, kui olin alkoholi ja uimastite mõju all.
Jeff võimekus nii jääl kui õpingutes hakkas langema.
Keskkooli viimases klassis jäi ta varupingi mängijaks.
Keskkooli lõpetades olin täielik sõltlane.
Kõik sihid ja eesmärgid, mis mul lapsena olid olnud,
olid lennanud tuulde
ja mu ainus igatsus oli tõmmata end pilve
ning veeta aega inimestega, kes tegid seda sama.
Jeff lõpetas keskkooli 1988. aastal ja sai tööle ühte hulgilattu.
Aasta hiljem jõudis ta omadega ühte ravikeskusesse.
Mul tekkis mingi selgushetk,
et elus peab olema midagi enamat, kui see, kuidas ma elan.
Nägin, kuidas kõik liikusid elus edasi,
sihtides oma eesmärikide täitumise poole.
Mina aga olin omadega puntras, tundes, et ei suuda enam nii.
Jeff käis lisaks rehabilitatsioonikeskustes viibimisele
vahelduva eduga ka ülikoolis, jõudes lõpetamiseni 1995. aastal.
Aasta peale seda oli ta abielus ja tegi karjääri ärimaailmas.
Ühtlasi käis ta AA-kokkusaamistel ja aegajalt isegi kirikus.
Elasin täiega keset "Ameerika unistust",
omades kõikvõimalikke asju
ja inimesi oma elus, kes olid hämmingus mu edust.
Samas kui seesmiselt olin nii tühi ja rahulolematu.
Karjääriredelil üha kõrgemale tõusmine,
abielus ja kahe lapse isa olemine aitas Jeffil püsida kainena.
Aga 5 aasta möödudes
pöördus ta tagasi oma vanade harjumuste juurde.
Seda kõike tänu pingele,
mis kaasnes abikaasaks ja isaks olemisega,
kuid veelgi enam väga kiire karjääritõusuga ärimaailmas
Olin saanud kõik, mida arvasin, et vajan ja igatsen,
aga samas püüdsin endiselt leida asju ja viise,
kuidas leevendada seda pinget.
Seetõttu pöördusingi tagasi uimastite juurde.
Jeff sai unistustetöö Las Vegases,
püüdes samal ajal varjata oma narkosõltuvust
ja koost lagunevat abielu.
Leidsin end Las Vegasest, töötamas ärimaailma tipus
ja lendamas eralennukitega.
Leidsin end hotellitubadest ühes relvade, gängide,
suure hulga narkootikumide ja prostituutidega.
Ma ei unusta kunagi seda päeva, kui mind töölt lahti lasti.
See oli alandav.
Ja korraga olin ma omapäi - endasse tõmbunud sõltlane,
kes oli omadega viimse piiri peal.
Tundsin, et peab olema mõni parem viis, kuidas elada.
Täna, olles 35-aastane, liitus Jeff ühe kristliku raviprogrammiga
lootes leida lepitust ka oma perega.
Olin seal ravil
ning mul tekkisid uuesti unistused, lootused ja ambitsioonid.
Olin taas kaine
ja kuigi olin kaotanud kõik, polnud ma siiski kaotanud oma peret.
Kuniks hetkeni, mil naine esitas talle lahutuspaberid.
Ma ei unusta seda hetke kunagi.
Langesin põlvili ja nutsin elu esimest korda.
Ühtlasi hüüdsin Jeesust appi.
Valu surus mu põlvili ja ma hüüdsin Jeesuse poole.
Usun, et kogesin Teda esimest korda elus selliselt
nagu olin alati igatsenud Teda tundma õppida.
Aegadel, mil Jeff luges Piiblit ja palvetas,
hakkas ta ka kogema uut lootust.
Kogesin, et olen Jeesuse poolt vastuvõetud
ja ma lubasin Tal tulla oma ellu.
Ma ei muretsenud enam selle pärast,
kas teised aktsepteerivad mind või mitte,
sest Jeesus tegi seda, olles andestanud mulle
ja armastades mind.
Ühtlasi õppisin isegi ennast armastama.
Kuigi Jeff ja ta naine läksid siiski lahku,
saavad nad siiski kenasti läbi.
Jeff abiellus 2009. aastal Monicaga, kes on samuti endine sõltlane.
Täna on nad ühe koguduse pastorid
ja juhivad üht Kesk-Ameerika suurimat sõltlastele suunatud teenistust.
Leidsin Jeesuses kõik, mistõttu Ta on nr. 1 mu elus.
Piibel ütleb:
"Sest mis kasu on inimesel, kui ta võidaks terve maailma,
oma hingele teeks aga kahju?
Või mis oleks inimesel anda ära oma hinge lunahinnaks?"
Mida sul oleks anda asenduseks oma hinge eest?
Sa oled nii palju enam väärt, kui kogu maailma raha, kuulsus,
naudingud, seks, uimastid ja kõik muu, mida see maailm pakub.
Su hing on nii palju enam väärt, kui kõik need asjad kokku.
Mõistad sa, kui kallis sa oled?
Sa oled kallis!
Jeff aga ei pidanud ennast kalliks
ja oli valmis selle kõik üle parda viskama.
Tal oli kõik olemas ja edu saatis teda hõbekandikul.
Ta oli edukas nii sportlasena kui ettevõtjana.
Tal oli kõik olemas, aga ta loobus sellest kõigest.
Kuidas on sinuga?
Kas sa tead, mis on tõeliselt oluline elus?
Olulisem kui miski muu, on su suhe sinu Loojaga,
sest sügaval su südames on üks igatsus,
mis ei saa kunagi täidetud enne, kui leiad rahu Jumalas.
Me südamed on rahutud, kuni leiavad rahu Jumalas.
Jeff leidis selle lõpuks, kuigi läbi eelneva suure valu.
Läbi rohkete kannatuste ja haiget saamiste/tegemiste.
Sa ei pea millestki sellisest läbi minema.
Kas tahaksid kohe praegu leida rahu Jumalaga?
Leida rahu oma hinge, tundes rahuldust ja kergust.
Kui nii, siis palu koos minuga just praegu.
Tahan, et kummardaksid oma pea ja kordaksid minu järel,
mõeldes kõike öeldut kogu oma südamest.
Nõus?
Ma juhin sind ja sa korda minu järel.
Issand Jeesus Kristus,
ma tean, et armastad mind
ja et Sa surid mu pattude eest.
Tean sedagi, et tuled üks päev tagasi
ja avad taeva kõigile, kes Sind armastavad.
Nii avan ka mina oma südame Sulle just praegu,
kutsudes Sind oma ellu.
Issand, ma annan oma elu Sulle just praegu
ja võtan Sinult vastu Su armastuse ja pääste.
Ma teen Sinust oma elu Issanda ja võtan Su oma Päästjana vastu.
Aitäh Sulle Jeesus, et oled kuulnud mu palvet
ja tulnud mu südamesse.
Nüüd aga tahan paluda kõigi eest, kes palvetasid.
Isa, las Su Püha Vaimu võidmine langeda iga palvetaja üle.
Kinnita nende otsust Jeesuse nimel, aamen.
Võid võtta TV7'ga ühendust helistades 44 22 227,
kus sulle vastab keegi, kes armastab sind ja elab sulle kaasa.
Anna lihtsalt teada,
et palusid selle palve ja andsid oma elu Jeesusele.
Lihtsalt anna oma otsusest teada, tunnistades sellest kellelegi teiselegi.
TV7 telefon on 44 22 227.
Järgmisena lugu professionaalsest nõustajast,
kes on populaarse kodulehe looja www.truelovedates.com
Ta igatsuseks on näidata, kuidas ehitada üles paremat abielu,
nii et jääge meiega.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Siinkohal kainestavat statistikat.
Debra Fileta küsitles enam kui 1000 abielumeest- ja naist,
kellest 96% ütles,
et tavainimene ei mõista abielludes, mis on abielu tegelik hind.
Oleme ju kõik kuulnud, et abielu on raske,
aga Debra sõnul on see veel midagi.
See võib olla su elu kõige võrratum teekond üldse.
Debra Fileta on litsenseeritud professionaalne nõustaja
ja populaarne blogija.
Tema põhiteemaks on kõik kohtingute ja abieluga seonduv.
Tema blogi www.truelovedates.com
jõuab igal aastal miljonite lugejateni.
Olles aastaid nõustanud nii teisi, kui tegelenud ka oma abieluga,
Debra teab, et suhted võivad olla
kõige raskemad või kõige võrratumad asjad,
mille kallal tööd teha.
Oma raamatus "Valides abielu"
jagab Debra 8'st olulisest valikust,
mis varustab teid muutma oma abielu
tavalisest erakordseks.
Debra Fileta on täna meiega,
mistõttu tere tulemast me saatesse!
Suur tänu!
Te kirjutate oma raamatus "Valides abielu",
et armastust võib väljendada ka vorstisaia kaudu.
Mis mõttes?
Enne, kui me abiellusime,
sõi mu abikaasa mitmeid kuid vaid vorstisaiu,
et säästa raha kihlasõrmuse ostuks.
Jah, sa näed armununa, et see on armastusetegu
ja see tundub nii romantilisena,
aga me ei mõista sageli, et eluterve abielu tuginebki ohvritele.
Sellistele väikestele ohvrimeelsetele tegudele,
mis loovad ühe terve suhte.
Üks asi, mida oma raamatus mainite
ja mis tuli ka välja sellest 1000 paari küsitlusest,
on see, et enamus inimesi abiellub liiga suurte ootustega
ja mõistmata eluterve suhte kõrget hinda.
Nii on.
Enamus vastajaist ütles, et nad tõesti ei teadnud,
milliseid ohvreid abielu endaga kaasa toob,
kuigi nad arvasid teadvat.
Samas, kui mõelda kogu loole...
Me saame kõikvõimalikku koolitust erinevatel teemadel.
Juhilubade saamiseks tuleb läbida vajalik arv teooria- ja sõidutunde.
Arstiks saamiseks tuleb teha läbi 20 000-tunnine praktika.
Abielutunnistuse saamiseks ei nõuta aga mingit väljaõpet.
Nii astumegi me abiellu ettevalmistuseta
ja ehmume, kui rasked ajad tulevad ega tea, mida teha.
Sageli ka, kui käiakse kohtamas ja ollakse suhte romantilises faasis,
ei olda ju ka väga ausad selles osas, kes me tegelikult oleme.
Täiesti õigus.
Me anname endast parima, et näidata oma parimat külge
ja nii astutaksegi abiellu ebareaalsete ootustega.
Meil on tõesti väga palju ebareaalseid ootusi,
mille endaga suhtesse kaasa võtame.
Tänapäeval on üsna levinud arusaam,
et kui ollakse abielus, aga armastus "saab otsa",
siis on igati OK see abielu lõpetada.
Samas aga on see hästi kurb,
sest me ei mõista, et sõnad, mida üksteisele pulmapäeval ütleme,
on ju tegelikult tõotused.
Nii ei saaks lahutus olla isegi variant.
Nii on.
Mu sooviks on aidata inimestel mõista,
et raskused on normaalne osa abielust.
Me lihtsalt ei mõista seda, kuna me pole valmistunud nendeks,
aga raskused on osa me teekonnast
ja minnes üheskoos neist raskustest läbi,
saame ka kogeda kõike imelist, mis ootab teisel pool neid raskusi.
Olgu selguse mõttes öeldud, et kui me räägime isetusest,
siis seda mitte ebatervel moel.
Isetus ja passiivsus on kaks eriasja.
Nii võib keegi elada passiivset elu,
mitte kunagi väljendades oma tundeid ja öeldes alati kõigele "jah".
Eluterve isetus tähendab aga
oma vajaduste väljendamist elutervel moel,
pöörates samas tähelepanu teise inimese vajadustele.
Abielu peaks olema andmise-saamise suhe.
Andmine-saamine on tõesti kogu loo võti,
sest siis töötavad mõlemad oma suhte nimel.
Mida aga öelda kellelegi,
kes on suhtes, kus teine osapool ei taha muutuda?
Inimesed räägivad sellest pidevalt.
Küsimus pole isegi vägivallas või sõltuvuses millestki,
aga lihtsalt ebaterves suhtes, kuhu on ka lapsed kaasatud.
Mida öelda neile, kes panustavad vaid üksi oma suhtesse?
Seetõttu ongi nii oluline teha vahet passiivsusel ja isetusel.
Samas, vahet pole, millises suhtes te ka olete -
kui te näete vaeva selle nimel, et oleksite ise "terve".
St mõistate taaka, mida ise kaasas kannate
ja patte, võitlusi ning nõrkusi, millega maadlete...
Kui te ei sea näiteks eluterveid piire.
Kui te saate iseenda nö korda,
siis see aitab loomupäraselt kaasa ka te suhte kordasaamisele.
Usun, et enamus inimesi, kes otsivad abi oma abielu jaoks,
mõtlevad: "Jumal, palun tee mu kaasa korda!",
samas kui kõik saab tegelikult alguse meist endist,
sest see paneb palli veerema.
Ütlete, et mõned tähendusrikkad valikud
võivad muuta laguneva abielu tõeliselt suurepäraseks.
Mida me siis saaks selle nimel teha?
Üks valik on vahetada väline fassaad haavatavuse vastu.
Selles on tegelikult vahe,
kelle me arvame end olevat ja kes me tegelikult oleme.
Kõik need valikud mängivad terves suhtes oma osa.
Raamat "Valides abielu" pole mõeldud vaid abielus olijatele.
Iga abielus olija teab,
et ta peab igapäevaselt valima abielu ehk otsustama oma abielu kasuks.
Samas aga on see raamat ka vallalistele,
sest nad peavad mõistma valikuid, mille kasuks otsustada juba täna,
et valmistuda terveks abieluks tulevikus.
Mis on mõned ebarealistlikud ootused, mis meil abielludes on,
sest meil kõigil on neid.
Ühed esimesed asjad, mida kõige enam mainitakse
ja mida ei osatud oodata,
puudutavad laiendatud pereringi, kes abikaasaga kaasa tuleb;
finantse, muresid seksuaalvallas ja erinevaid iseloomusid.
Sest paljud need asjad, mis sind kellegi juures köidavad,
hakkavad sulle mõne aasta pärast kõige enam pinda käima
ja pingeid valmistama.
Miks siis ometi nii?
Jumal on loonud meid selliselt,
et õpiksime armastama meist erinevaid inimesi
ja kasvama selle läbi.
See ongi selle raamatu sõnum - mitte mina, aga meie;
oskus näha, et "meie" on parem kui "mina"
ja kuidas toimida koos nii,
et see "meie" oleks parim, mis olla saab.
Mu pastor rääkis pühapäeval sel samal teemal - mina vs meie.
Te olete kirjutanud nii 4'st kohtingu hooajast,
kui ka 4'st abielu hooajast.
Need 4 hooaega on:
1. Kevad, mil kõik õitseb ja on nii ilus ning tunded on laes.
2. Suvi, kus kõik läheb kuumaks ja me hakkame nö kihte maha võtma.
3. Sügis, mil me tõelised värvid hakkavad esile tulema
ja me võime kogeda konflikte ning suhtlemisprobleeme.
4. Talv, mis on aeg, kus võime tunda apaatiat.
Me abielu on võib-olla enam-vähem ja me olemegi rahul sellega,
aga samas on apaatia
ühe eluterve suhte kõige suurem vaenlane.
Samas kõigi jaoks, kes on talves, on lootust, et kevad tuleb taas,
kui me vaid teeme igapäevaselt õigeid valikuid,
pühendudes elutervele suhtele.
See raamat on täis rohkeid tarkuseteri,
mistõttu kui te vajate head nõu oma abielu tugevdamiseks,
siis ostke endale see raamat, mida näete ekraanil
ja mis on leitav nii internetist kui CBN'i kodulehelt.
Võrratu tööriist kõigile abielupaaridele.
Aitäh, et olite meiega, Debra! - Tänud kutsumast. Oli tore.
Peagi aga läheme te küsimuste juurde.
Rob küsib: "Kui keegi on päästetud,
aga teeb teadlikult ja pidevalt himude vallas Jumala vastu pattu,
siis kas ta läheb põrgusse?"
Pat vastab peagi, nii et jääge meiega.
Me kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Õpi, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Andrew Gallionil oli probleem.
Ta piiblitunnis käivatel lastel oli igav.
Täna aga enam mitte!
Nad on täna täiega kaasas ja seda kõike tänu Superraamatule!
Andrew Gallioni igatsus on jõuda Jumala tõega ka lasteni.
Seda ka tänu sellele, mida ta on näinud end ümbritsevas.
Olen näinud paljusid noori langetamas halbu otsuseid,
Nii pani Jumal mu südamele jõuda nendeni võimalikult varakult.
Lapsed on tugevalt ka Andrew abikaasa Betty südames.
Olin otsekui naabruskonna emme,
sest ma ei käinud tööl
ja mul oli piisavalt aega külvata nende laste ellu.
See, mida teeme, muudab laste elusid.
Andrew tahtis teha midagi,
mis aitaks lastel tunda Jumalat ja näha ennast õiges valguses.
Nii alustasid nad Bettyga paar aastat tagasi
riigikoolis varahommikuste piiblitundidega.
Suviti toimusid need aga kohalikus huvikeskuses.
Jumal ütles mulle mingi hetk: "Nad ei pööra su jutule tähelepanu."
Siis aga nägin Klubi 700's Superraamatu reklaami
ja mõistsin, et see on just see, mida vaja.
Gallianid alustasid tundi Meie Isa palvega.
Seejärel rääkisid Jumala headusest
ja mängisid ette mõne episoodi Superraamatust.
Nende silmad säravad ja nad vaatavad suure huviga.
See õpetab neile, kuidas tulla toime nii oma sõprade kui teiste inimestega
ja erinevaid väärtusi, mida me kõik vajame.
Mulle meeldib see!
Mulle täiega meeldib Superraamat!
Olles vaadanud Superraamatust Noa ja tema laeva lugu,
jagasid lapsed sellest meeldejäänut.
Mind üllatas, et kõik need loomad mahtusid ühte laeva ära.
Jumal tõotas, et Ta ei ujuta enam kunagi maad üle.
Õppisin, et alati tasub kuulata Jumala juhtimist.
Keskuse personal on märganud muutusi
neis lastes, kes käivad piiblitunnis ja vaatavad Superraamatut.
Nad on palju lugupidavamad ja koolis tähelepanelikumad.
Nad austavad üksteist.
Olen nii tänulik CBN'le Superraamatu eest.
Milline võrratu idee midagi sellist luua!
See on miski, mida saame jagada oma kogukonnagagi.
Aitäh Superraamat!
Andrew ja Betty - millist võrratut tööd te teete,
investeerides nende laste igavikku.
Nüüd aga vaatajate küsimuste juurde.
Rob küsib: "Kui keegi on päästetud,
aga teeb teadlikult ja pidevalt himude vallas Jumala vastu pattu,
siis kas ta läheb põrgusse?
Hormoonid lihtsalt möllavad paljudel - sh mul endal
ja see teadlik patu tegemine teeb mind murelikuks.
Kas Jumal siis pole armuline ja kaastundlik?
Kas Tema arm ei kesta igavesti nagu Psalmis 136 öeldud?"
Jumal pole seal taevas mingi nõme tujurikkuja.
Küll aga on Ta õiglane kohtunik.
Siin on mõned printsiibid.
Psalmides on juttu Taavetist,
kes rikkus abielu Batsebaga ja sai temaga lapse,
lastes kõige selle kinni mätsimiseks tappa ta mehe.
Nii et tegu oli nii abielurikkumise kui mõrvaga.
Kuid Taavet ütleb Psalmis 51:12:
"Loo mulle, Jumal, puhas süda, ja uuenda mu sees kindel vaim!"
Järelikult ei suutnud need patud lõigata teda läbi Jumalast.
Samas ütleb Uus Testament väga selgelt,
et see, kes on sündinud vaimust, ei tee jätkuvalt pattu
ehk siis - ei jätka patu tegemist.
Nii et, kui olete uuestisündinud, ei saa te jätkata patustamist.
Kui Taavet oleks jätkanud abielurikkumist ja inimeste tapmist,
oleks ta lugu olnud hoopis teine.
Te küsite mu käest vabapääset patu tegemiseks,
et jätkata oma himude rahuldamist.
Piibel ütleb, et parem on abielluda, kui põleda oma himudes.
Jumal teab, et oleme seksuaalsed olendid
ja Ta ise on pannud selle iha meie sisse.
Aga Ta on andnud selleks ka väljundi,
öeldes, et peaksime elama jumalakartlikus suhtes ehk abielluma.
See on see lahendus.
Kui aga tahate jätkata vanamoodi ja küsite, kas see saadab teid põrgu,
siis vastus on "jah".
Jah, sest kui jätkate patustamist,
tähendab see, et te pole tegelikult tõeliselt uuestisündinud.
Vaataja küsib: "Kas see on patt,
kui kristlased vaatavad teleseriaale või filme?"
Taaskord,
Iiobi 31:1 on öeldud: "Ma andsin ju oma silmadele seaduse.
Kuidas ma võiksin siis vaadata neitsi poole?"
Usun, et me peame kaitsma oma silmi selle eest, mida me vaatame.
Tänapäeva maailmas on see aga peaaegu võimatu.
On lausa uskumatu, kui palju seksuaalsust vaatab vastu
nii raamatutest, näidenditest, filmidest, telesaadetest.
Internetist.
Jaa, internet on veel kõige hullem!
Jumal teab, mis te probleem on, nii et paluge Ta abi ja Ta aitab teid.
Rosie: "Mu tütrel on kuu aega olnud probleeme magamisega.
2 nädalat tagasi määrati talle Ambieni rohud.
Vahel ta silmadesse vaadates näen, et ta on omadega kuskil ära.
Oleme käinud kirikus
ja sealsed naised ütlevad, et tajuvad mu pinges olekut.
Ma ei tea, mida teha.
Tütrel on ärevushood ja ta ei taha oma rohtu võtta."
Nii palju, kui ma tean, on Ambienil tõsised kõrvalnähud,
mis pole hea.
Kutsun me tervise-reporterit rääkima muudest alternatiividest,
mis aitavad inimestel magada.
Jagame teiega isiklikult infot, kust ja mida saada.
Cindy: "Kuidas saab Jumal meid hüljata,
kui Teda kõige rohkem vajame?"
Jumal ei hülga meid kunagi ega ole hüljanud ka teid.
Te olete ehk hüljanud Tema, aga Ta ei hülga teid kunagi.
Jumal on alati olemas te jaoks,
sest Ta on tõotanud mitte kunagi hüljata ega jätta teid.
Mitte kunagi hüljata ega jätta teid.
Jumal ei jäta teid.
Küll aga peame meie jätma teid täna,
lõpetades Psalmi 31:25'ga: "Olge kindlad,
ja saagu tugevaks südamed teil kõigil, kes ootate Issandat!"
Aitäh, et olite meiega ja kõike head!
Hei, kõik Superraamatu sõbrad!
Siin on veel midagi, mis teile meeldib.
Uus Superraamatu piibliäpp,
kus on palju mänge, tegevusi ja Superraamatu episoode,
mis kõik on tasuta!
Viktoriinid, päevasõna ja vastused piiblialastele küsimustele.
Lisaks lihtsasti mõistetav Piibel, mis meeldib kogu perele.
Ühtlasi võite luua päris enda Superraamatu karakteri.
Vabandust! Vabandust!
Teenige ka superpunkte ja saage auhindu!
Ja palju enamatki veel!
Aeg naaseda oma seikluste juurde.
Näeme peagi!
Tasuta uus Superraamatu piibliäpp.
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas